CELEX: 32021D2161
Language: sl
Date: 2021-12-06 00:00:00
Title: Sklep Sveta (SZVP) 2021/2161 z dne 6. decembra 2021 o spremembi Sklepa (SZVP) 2018/1788 v podporo Centru jugovzhodne in vzhodne Evrope za nadzor nad osebnim in lahkim orožjem (SEESAC) pri izvajanju regionalnega časovnega načrta za boj proti nedovoljeni trgovini z orožjem na Zahodnem Balkanu

7.12.2021   
               
               
                  SL
               
               
                  Uradni list Evropske unije
               
               
                  L 436/46
               
            
         SKLEP SVETA (SZVP) 2021/2161
         z dne 6. decembra 2021
         o spremembi Sklepa (SZVP) 2018/1788 v podporo Centru jugovzhodne in vzhodne Evrope za nadzor nad osebnim in lahkim orožjem (SEESAC) pri izvajanju regionalnega časovnega načrta za boj proti nedovoljeni trgovini z orožjem na Zahodnem Balkanu
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 19. novembra 2018 sprejel Sklep (SZVP) 2018/1788 (1).
                  
               
                     (2)
                  
                  
                     Sklep (SZVP) 2018/1788 določa, da se dejavnosti iz člena 1 navedenega sklepa izvajajo v obdobju 36 mesecev od datuma sklenitve sporazuma o financiranju iz člena 3(3) navedenega sklepa.
                  
               
                     (3)
                  
                  
                     Izvajalski partner, Program Združenih narodov za razvoj, ki deluje v imenu Centra jugovzhodne in vzhodne Evrope za nadzor nad osebnim in lahkim orožjem, je zaprosil za podaljšanje obdobja izvajanja Sklepa (SZVP) 2018/1788 do 17. oktobra 2022 zaradi zamude pri izvajanju projektnih dejavnosti na podlagi Sklepa (SZVP) 2018/1788, ki je posledica pandemije COVID-19.
                  
               
                     (4)
                  
                  
                     Nadaljevanje dejavnosti iz člena 1 Sklepa (SZVP) 2018/1788 do 17. oktobra 2022 je brez kakršnih koli posledic za finančna sredstva.
                  
               
                     (5)
                  
                  
                     Člen 5(2) Sklepa (SZVP) 2018/1788 bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Člen 5(2) Sklepa (SZVP) 2018/1788 se nadomesti z naslednjim:
            
               
                  „2.   Ta sklep preneha veljati 17. oktobra 2022.“
               
            
         
         
            Člen 2
            Ta sklep začne veljati na dan sprejetja.
         
         
            V Bruslju, 6. decembra 2021
            
               
                  Za Svet
               
               
                  predsednik
               
               J. CIGLER KRALJ
            
         
         
            (1)  Sklep Sveta (SZVP) 2018/1788 z dne 19. novembra 2018 v podporo Centru jugovzhodne in vzhodne Evrope za nadzor nad osebnim in lahkim orožjem (SEESAC) pri izvajanju regionalnega časovnega načrta za boj proti nedovoljeni trgovini z orožjem na Zahodnem Balkanu (UL L 293, 20.11.2018, str. 11).